Англійскі ўніверсітэт імя Рэскіна

Англійскі ўніверсітэт імя Рэскіна () — брытанская дзяржаўная вышэйшая навучальная ўстанова са статусам універсітэта з сядзібай у горадзе Кембрыдж.

 Агульная характарыстыка 
Яго вытокі паходзяць з Кембрыджскай школы мастацтваў, заснаванай Уільямам Джонам Бімонтам у 1858 годзе. У 1992 годзе вучэльня стала універсітэтам, а ў 2005 годзе была перайменавана ў гонар Джона Рэскіна.

Вучэльня мае 39 000 студэнтаў з ўсяго свету і кампусы ў Кембрыджы, Чэлмсфардзе, Пітэрбара  і Лондане. 

Ва ўніверсітэце ёсць чатыры факультэты: факультэт бізнесу і права, факультэт мастацтваў, гуманітарных і сацыяльных навук, факультэт аховы здароўя, адукацыі, медыцыны і сацыяльнай дапамогі і факультэт навукі і тэхнікі. У 2019 годзе прынцам Эдвардам, герцагам Кентскім, была афіцыйна адкрыта медыцынская школа ў кампусе ў Чэлмсфардзе. 

Універсітэт быў узнагароджаны званнем прадпрымальніцкага ўніверсітэта года ў 2014 годзе і аатрымаў прэмію герцага Ёркскага за ўніверсітэцкае прадпрымальніцтва ў рамках Нацыянальнай бізнес-прэміі ў 2016 годзе.

 Спасылкі 

 Афіцыйная інтэрнэт-старонка ўстановы

Катэгорыя:Універсітэты Вялікабрытаніі
Катэгорыя:Кембрыдж